[{"text_idx": "#000008", "text": "S\u0302i rimarkis kiel diligente infanoj ekzercas sin por akiri kapablojn de memregado, movig\u0302o, manipulado de objektoj, kaj sin-esprimo. S\u0302i kreis sistemon de edukado, kun la celo helpi tiun memedukadon per provizado de allogaj eduk-materialoj, en medio kreita por libera uzado fare de sendependaj junaj lernantoj."}, {"text_idx": "#000009", "text": "La baza konvinko de la Montesoria eduk-sistemo estas, ke malsamaj homoj lernas diversmaniere. Infanoj ne c\u0302iuj maturig\u0302as je la sama rapideco, kaj tial en la Montesoriaj lernejoj oni ne atendas, ke c\u0302iuj infanoj estos pretaj por la sama leciono samtempe."}, {"text_idx": "#000010", "text": "Edukistoj lau\u0306 la Montesoria sistemo opinias, ke instruado de leciono je la malg\u0302usta tempo vere malutilas, c\u0302ar la juna infano havas sian propran internan motivon por lerni, kiun oni ne devas anstatau\u0306igi per eksteraj instigo kaj premado. Kiel floroj, infanoj bezonas \u2018malfermi\u2019 sin."}, {"text_idx": "#000011", "text": "Montesoriaj lernejoj havas klasc\u0302ambrojn por infanoj proksimume 3-6 jarag\u0302aj, 6-9 jarag\u0302aj kaj 9-12 jarag\u0302aj. Malofte ankau\u0306 pli ag\u0302aj infanoj lernas en Montesoriaj lernejoj. Miksitaj ag\u0302oj permesas, ke la pli junaj infanoj lernu per la ekzemplo de la pli ag\u0302aj, dum ili c\u0302iuj uzas la komunumajn rimedojn por akiri kompetentecon kaj komprenon per siaj propraj klopodoj."}, {"text_idx": "#000014", "text": "Sed eble ekzistas pli bona solvo ene de la metodo Montesoria: la simpleco kaj ordeco de Esperanto igas nian lingvon ideala por memlernado. Se oni volas montri al infanoj, ke sukcesa regado de dua lingvo eblas, Esperanto estas la natura kaj plej bona elekto."}]